2015 оны 04 сарын 08 өдөр Дугаар 01 Улаанбаатар хот

**2014 ОНЫ ҮЙЛ АЖИЛЛАГААНЫ БОЛОН САНХҮҮГИЙН ТАЙЛАН,**

**2015 ОНЫ БИЗНЕС ТӨЛӨВЛӨГӨӨ БАТЛАХ ТУХАЙ**

Компанийн тухай хуулийн 62 дугаар зүйлийн 62.1.9 дэх хэсэг, 2015 оны 04 дүгээр сарын 08-ны өдрийн Хувьцаа эзэмшигчдийн хурлын тооллогын комиссын тогтоолыг тус тус үндэслэн ТОГТООХ нь:

1. Компанийн 2014 оны үйл ажиллагааны болон санхүүгийн тайланг Хавсралт №01-ээр, Компанийн 2015 оны бизнес төлөвлөгөөг Хавсралт №02-оор тус тус баталсугай.
2. Тайлант оны үйл ажиллагааны ололтоо бататган хувьцаа эзэмшигчдээс гаргасан санал шүүмжлэл, санаачлагыг үйл ажиллагаандаа тусган зорилго, зорилтоо биелүүлэхэд тодорхой бодлого чиглэл боловсруулан хэрэгжүүлж ажиллахыг Төлөөлөн удирдах зөвлөлийн гишүүд болон компанийн удирдлагуудад даалгасугай.
3. Компанийн санхүү, бизнесийн үйл ажиллагаанд хийсэн Аудитын хорооны дүгнэлтийг үйл ажиллагаандаа хэрэгжүүлж ажиллахыг компанийн Санхүү, эдийн засгийн хэлтэст үүрэг болгосугай.

ХУРЛЫН ДАРГА Г.АЮУШМАА

2014 оны 04 сарын 08 өдөр Дугаар 02 Улаанбаатар хот

**КОМПАНИЙН ХӨНДЛӨНГИЙН АУДИТЫН БАЙГУУЛЛАГЫГ**

**ТОМИЛЖ, ТҮҮНТЭЙ ГЭРЭЭ БАЙГУУЛАХ ЭТГЭЭДЭД ЭРХ ОЛГОХ ТУХАЙ**

Компанийн тухай хуулийн 62 дугаар зүйлийн 62.1.15, 62.1.13 дахь хэсэг, 2015 оны 04 сарын 08-ны өдрийн Хувьцаа эзэмшигчдийн ээлжит хурлын тооллогын комиссын тогтоолыг тус тус үндэслэн ТОГТООХ нь:

1. Компанийн үйл ажиллагаа болон санхүүгийн үйл ажиллагаанд хөндлөнгийн хяналт тавьж, аудитын дүгнэлт гаргах байгууллагаар Монгол улсын “Мишээл Од” ХХК-ийг томилсугай.
2. “Мишээл Од” ХХК-тай гэрээ байгуулах эрхийг тус компанийн Төлөөлөн удирдах зөвлөлд олгосугай
3. Хөндлөнгийн аудитын байгууллагын дүгнэлтийг хууль, журмын дагуу Хувьцаа эзэмшигчдийн хуралд тайлагнахыг Төлөөлөн удирдах зөвлөлд үүрэг болгосугай.

ХУРЛЫН ДАРГА Г.АЮУШМАА

2014 оны 04 сарын 17 өдөр Дугаар 03 Улаанбаатар хот

**КОМПАНИЙН ДҮРМИЙГ ШИНЭЧЛЭН**

**БАТЛАХ ТУХАЙ**

Компанийн тухай хуулийн 62 дугаар зүйлийн 62.1.1, 62.1.13 дахь хэсэг, 2015 оны 04 сарын 08-ны өдрийн Хувьцаа эзэмшигчдийн ээлжит хурлын тооллогын комиссын тогтоолыг тус тус үндэслэн ТОГТООХ нь:

1. “Материалимпэкс” ХК-ийн “Дүрэм”-ийг Хавсралтаар шинэчлэн баталсугай.
2. Шинэчлэн баталсан компанийн дүрмийг эрх бүхий байгууллагад бүртгүүлсэн өдрөөс дагаж мөрдсүгэй.
3. Энэхүү дүрмийг баталсантай холбогдуулан “Материалимпэкс” ХК-ийн Хувьцаа эзэмшигчдийн 2012 оны 4 дүгээр сарын 18-ны өдрийн хурлаар баталсан компанийн дүрмийг хүчингүйд тооцсугай.

ХУРЛЫН ДАРГА Г.АЮУШМАА